
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

278. Οργάνωση του Σώματος Επιθεωρητών Υπηρε¬ 

σιών Υγείας και Πρόνοιας (Σ.Ε.Υ.Υ.Π.) και Εσωτε¬ 
ρικός Κανονισμός Λειτουργίας αυτού. 1 

279. Τροποποίηση και συμπλήρωση διατάξεων του 

Π.Δ. 101/1995 «Κανονισμός ενδιαιτήσεως και κα¬ 
θορισμού αριθμού επιβατών των επιβατηγών 
πλοίων» (ΦΕΚ 61/Α'). 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 278 

Οργάνωσητου Σώματος Επιθεωρητών Υπηρεσιών Υγείας 
και Πρόνοιας (Σ.Ε.Υ.Υ.Π.) και Εσωτερικός Κανονισμός 
Λειτουργίας αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παραγράφου 1 του άρθρου 10 του Ν.2920/2001 
«Σώμα Επιθεωρητών Υπηρεσιών Υγείας και Πρόνοιας 
(Σ.Ε.Υ.Υ.Π.) και άλλες διατάξεις» (ΦΕΚ 131 /Α'). 

β) Του άρθρου 29Α του Ν.1558/1985 «Κυβέρνηση και 
Κυβερνητικά όργανα» (ΦΕΚ 137/Α'), όπως προστέθηκε με 
το άρθρο 27 του Ν. 2081/1992 ( ΦΕΚ 154/Α') και αντικα- 
ταστάθηκε με το άρθρο 1 παρ. 2 του Ν. 2469/1997 (ΦΕΚ 
38/Α'). 

2. Το γεγονός ότι από τις διατάξεις του διατάγματος 
αυτού δεν προκαλείται δαπάνη σε βάρος του Κρατικού 
Προϋπολογισμού. 

3. ΤηνΔΙΔΚ/Φ1/2/22875/2001 κοινή απόφαση του Πρω¬ 
θυπουργού και του Υπουργού Εσωτερικών, Δημόσιας 
Διοίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης» (ΦΕΚ 1480 Β'). 

4. Την 412/30-7-2002 γνωμοδότηση του Συμβουλίου 
της Επικράτειας, μετά από πρόταση του Υπουργού 


Υγείας και Πρόνοιας και του Υφυπουργού Εσωτερικών, 
Δημόσιας Διοίκησης και Αποκέντρωσης, αποφασίζουμε: 

Άρθρο 1 

Νομική μορφή - Υπαγωγή. 

Το Σώμα Επιθεωρητών Υπηρεσιών Υγείας και Πρόνοιας 
(Σ.Ε.Υ.Υ.Π.) είναι υπηρεσία του Υπουργείου Υγείας και 
Πρόνοιας, που υπάγεται απευθείας στον Υπουργό Υγείας 
και Πρόνοιας. 

Άρθρο 2 

Αποστολή - Κατά τόπον αρμοδιότητα. 

1. Αποστολή του Σ.Ε.Υ.Υ.Π., σύμφωνα με τις διατάξεις 
της παρ. 2 του άρθρου 1 του Ν. 2920/2001, είναι η διενέρ¬ 
γεια συστηματικών επιθεωρήσεων, ελέγχων και ερευνών 
σε όλες τις υπηρεσίες και τους φορείς αρμοδιότητας ή 
εποπτείας του Υπουργού Υγείας και Πρόνοιας καθώς και 
στις υπηρεσίες υγείας των ασφαλιστικών φορέων. 

2. Η κατά τόπον αρμοδιότητα του Σ.Ε.Υ.Υ.Π. εκτείνεται 
σε όλη την επικράτεια. Το πεδίο παρέμβασής του ορίζεται 
από το άρθρο 2 του Ν. 2920/2001. 

Άρθρο 3 

Διάρθρωση - Αρμοδιότητες. 

1. Το Σ.Ε.Υ.Υ.Π., σύμφωνα με τις διατάξεις του άρθρου 
3 του Ν. 2920/2001, διαρθρώνεται στους εξής τομείς: 

α) Τομέας Υγειονομικού - Φαρμακευτικού Ελέγχου. 

β) Τομέας Διοικητικού - Οικονομικού Ελέγχου. 

γ) Τομέας Ελέγχου Φορέων Πρόνοιας. 

2. Ο Τομέας Υγειονομικού - Φαρμακευτικού Ελέγχου 
είναι αρμόδιος για: 

α) Τον έλεγχο για τη διαπίστωση της εφαρμογής των 
κανόνων της ιατρικής και νοσηλευτικής επιστήμης και της 
αντίστοιχης δεοντολογίας, καθώς καιτης εφαρμογήςτων 
ισχυουσών υγειονομικών διατάξεων κατά την άσκηση του 
ιατρικού, νοσηλευτικού και εκπαιδευτικού έργου (άρθρο 
3 παρ. 2α Ν. 2920/2001). 

β) Την επιθεώρηση και τον έλεγχο για τη διαπίστωση της 
τήρησης των απαιτούμενων, κατά τις ισχύουσες κάθε 
φορά διατάξεις, μέτρων ασφαλείας των ασθενών, του 
προσωπικού και των επισκεπτών των μονάδων παροχής 
υπηρεσιών υγείας (άρθρο 3 παρ. 2β Ν. 2920/2001). 

γ) Την επιθεώρηση καιτον έλεγχο για τη διαπίστωση της 
καλής κατάστασης, από άποψη υγιεινής και ασφάλειας, 
των κτιριακών εγκαταστάσεων και του περιβάλλοντος 

αυτών χώρου των φορέων του δημόσιου και ιδιωτικού 
τομέα, καθώς και την εισήγηση προς τις αρμόδιες αρχές 
για τη λήψη μέτρων ή την επιβολή των νόμιμων κυρώσεων 
(άρθρο 3 παρ. 2γ Ν. 2920/2001). 

δ) Τον έλεγχο για τη διαπίστωση της ύπαρξης και της 
ορθής λειτουργίας του προβλεπόμενου, από τις ισχύου- 
σες διατάξεις, για κάθε μονάδα παροχής υπηρεσιών 
υγείας, εξοπλισμού και ανθρώπινου δυναμικού (άρθρο 3 
παρ. 2δΝ. 2920/2001). 

ε) Τον έλεγχο της νόμιμης λειτουργίας των νοσοκο¬ 
μειακών και των ιδιωτικών φαρμακείων, των φαρμακαπο¬ 
θηκών, των φαρμακευτικών βιομηχανιών και εργαστη¬ 
ρίων και γενικά κάθε καταστήματος που παράγει, εμπο¬ 
ρεύεται ή διακινεί φαρμακευτικό ή επιδεσμικό υλικό ή 
ιατροτεχνολογικό εξοπλισμό (άρθρο 3 παρ. 2ε Ν. 2920/ 
2001 ). 

στ) Το συντονισμό και την εποπτείατου έργου επιθεώ¬ 
ρησης και ελέγχου των φαρμακείων, φαρμακαποθηκών 
και εργοστασίων, καθώς και των ινστιτούτων αδυνατί¬ 
σματος και αισθητικής, το οποίο ασκείται από τις υπηρε¬ 
σίες υγείας των Νομαρχιακών Αυτοδιοικήσεων και τον 
Εθνικό Οργανισμό Φαρμάκων (Ε.Ο.Φ.) (άρθρο 3 παρ. 2στ 
Ν. 2920/2001). 

ζ) Τον έλεγχο σε εργοστάσια εμφιάλωσης νερού και 
στις ιαματικές πηγές λουτροθεραπείας (άρθρο 3 παρ. 2ζ 
Ν. 2920/2001). 

η) Τον έλεγχο της λειτουργίας των Μέσων Τεχνικών 
Επαγγελματικών Νοσηλευτικών (Μ.Τ.Ε.Ν.) Σχολών ή Τε¬ 
χνικών Επαγγελματικών Εκπαιδευτηρίων (Τ.Ε.Ε.) ειδικό¬ 
τητας Βοηθού Νοσηλευτού (άρθρο 3 παρ. 2η Ν. 2920/ 
2001 ). 

3. Ο Τομέας Διοικητικού - Οικονομικού Ελέγχου είναι 
αρμόδιος για: 

α) Τον έλεγχο για τη διαπίστωση της νόμιμης, εύρυθμης 
και αποτελεσματικής λειτουργίας των φορέων υγείας και 
πρόνοιας, που ανήκουν στο πεδίο παρέμβασης του 
Σ.Ε.Υ.Υ.Π., τον εντοπισμό των σχετικών προβλημάτων και 
την εισήγηση προς τις αρμόδιες αρχές πρόσφορων τρό¬ 
πων για την επίλυσή τους (άρθρο 3 παρ. 3α Ν. 2920/2001). 

β) Τη διενέργεια διοικητικών ερευνών και ανακρίσεων, 
κατόπιν εντολής του Υπουργού Υγείας και Πρόνοιας 
(άρθρο 3 παρ. 3β Ν. 2920/2001). 

γ) Την αυτεπάγγελτη έρευνα, παράλληλα και ανεξάρτη¬ 
τα από τις αστυνομικές αρχές, για την ανακάλυψη και 
ανακοίνωση στις αρμόδιες διωκτικές αρχές των ποινικών 
και πειθαρχικών παραβάσεων των οργάνων των φορέων, 
που υπάγονται στο πεδίο παρέμβασηςτουΣ.Ε.Υ.Υ.Π. (άρ¬ 
θρο 3 παρ. 3γ Ν. 2920/2001). 

δ) Τη διενέργεια τακτικών και έκτακτων διαχειριστικών 
και οικονομικών ελέγχων των δημοσίων υπηρεσιών και 
των κρατικών νομικών προσώπων δημοσίου και ιδιωτικού 
δικαίου, που υπάγονται στην αρμοδιότητα ή την εποπτεία 
του Υπουργού Υγείας και Πρόνοιας (άρθρο 3 παρ. 3δ Ν. 
2920/2001). 

ε) Τον έλεγχο της διαχείρισης των υπόλογων διαχειρι¬ 
στών χρημάτων και υλικών (άρθρο 3 παρ. 3ε Ν. 2920/ 
2001 ). 

στ) Τον καταλογισμό, με αιτιολογημένη απόφαση, των 
ελλειμμάτων, τα οποία διαπιστώνονται από τους ελέγ¬ 
χους, σε βάρος των υπεύθυνων υπολόγων, υπαλλήλων 
του Υπουργείου Υγείας και Πρόνοιας και των υπαγόμε¬ 
νων σε αυτό κρατικών νομικών προσώπων δημόσιου και 
ιδιωτικού δικαίου, εφαρμοζομένων των διατάξεων του 


άρθρου 56 του Ν. 2362/1995 «περί δημοσίου λογιστικού, 
ελέγχου των δαπανών του Κράτους και άλλες διατάξεις» 
(ΦΕΚ247/Α') (άρθρο 3 παρ. 3στ Ν. 2920/2001). 

4. Ο Τομέας Ελέγχου Φορέων Πρόνοιας είναι αρμόδιος 
για: 

α) Την επιθεώρηση και τον έλεγχο για τη διαπίστωση 
της ποιότητας και της επάρκειας των εγκαταστάσεων, 
του εξοπλισμού και των προσφερόμενων υπηρεσιών από 
τις δημόσιες υπηρεσίες, από τις υπηρεσίες Πρόνοιας των 
Ο.Τ.Α. Α' βαθμού, των Νομαρχιακών Αυτοδιοικήσεων και 
των Περιφερειών και από τα εποπτευόμενα από τον 
Υπουργό Υγείας και Πρόνοιας νομικά πρόσωπα του δη¬ 
μόσιου και του ιδιωτικού τομέα, που παρέχουν υπηρεσίες 
στον τομέα της πρόνοιας, όπως οι παιδικοί και βρεφο¬ 
νηπιακοί σταθμοί, τα κέντρα παιδικής μέριμνας, οι παι- 
δοπόλεις, τα βρεφοκομεία, οι μονάδες φροντίδας ηλικιω¬ 
μένων, τα κέντρα αποθεραπείας και αποκατάστασης και 
τα ιδρύματα χρονίως πασχόντων (άρθρο 3 παρ. 4α Ν. 
2920/2001). 

β) Την επιθεώρηση και τον έλεγχο για τη διαπίστωση 
της τήρησης, από τους φορείς του προηγούμενου εδα¬ 
φίου, των υγειονομικών διατάξεων και των αναγκαίων 
μέτρων ασφάλειας για την υγιεινή διαβίωση των περιθαλ- 
πομένων στα καταστήματά τους, καθώς και του προσω¬ 
πικού (άρθρο 3 παρ. 4β Ν. 2920/2001). 

γ) Τον έλεγχο της διαχείρισης εράνων και λαχειοφόρων 
αγορών, εορτών και άλλων εκδηλώσεων πανελληνίου 
μορφής, οι οποίες γίνονται μετά από σχετική άδεια του 
Υπουργού Υγείας και Πρόνοιας (άρθρο 3 παρ. 4γ Ν. 
2920/2001). 

δ) Τη διερεύνηση καταγγελιών για παράνομες υιοθε¬ 
σίες, που αφορούν φορείς που εποπτεύονται από τον 
Υπουργό Υγείας και Πρόνοιας, καθώς και για παράνομη 
χορήγηση επιδομάτων που δικαιούνται άτομα με ειδικές 
ανάγκες ή άτομα που έχουν ανάγκη οικονομικής και κοι¬ 
νωνικής προστασίας (άρθρο 3παρ. 4δ Ν. 2920/2001). 

ε) Τον έλεγχο και την επαλήθευση των εν γένει δηλωθέ- 
ντων στοιχείων, από τους φορείς που έλαβαν ή ζητούν να 
λάβουν, κατά τις διατάξεις του άρθρου 5 του Ν. 2646/ 
1998, την ειδική πιστοποίηση φορέων ιδιωτικού τομέα μη 
κερδοσκοπικού χαρακτήρα, καθώς και τη σύνταξη σχετι¬ 
κής έκθεσης (άρθρο 3 παρ. 4ε Ν. 2920/2001). 

Άρθρο 4 

Πρόγραμμα Ελεγκτικής Δράσης - Εντολές Ελέγχου. 

1. Οι επιθεωρήσεις, οι έλεγχοι και οι έρευνες διακρίνο- 
νται σε τακτικές και έκτακτες. Τακτικές είναι οι προγραμ¬ 
ματισμένες επιθεωρήσεις, έλεγχοι και έρευνες, ενώ έκτα¬ 
κτες είναι αυτές που μπορεί να διενεργούνται οποτεδή¬ 
ποτε αυτό κρίνεται επιβεβλημένο. 

2. Το μήνα Ιανουάριο και Ιούλιο κάθε έτους καταρτίζεται 
εξαμηνιαίο Πρόγραμμα Ελεγκτικής Δράσης των τακτικών 
επιθεωρήσεων, ελέγχων και ερευνών του Σ.Ε.Υ.Υ.Π. Για 
το σκοπό αυτό, ο Γενικός Επιθεωρητής μπορεί να συ¬ 
γκροτεί από τους Επιθεωρητές, Ομάδες Έργου και να 
ζητά τη συνεργασία των υπηρεσιών του Υπουργείου 
Υγείας και Πρόνοιας. 

3. Ο Γ ενικός Επιθεωρητής δίνει τις εντολές για επιθεώ¬ 
ρηση, έλεγχο ή έρευνα στους Επιθεωρητές: α) αυτεπαγ- 
γέλτως, β) κατόπιν εντολής του Υπουργού Υγείας και 
Πρόνοιας και γ) μετά από αίτημα του Συνήγορου του Πο¬ 
λίτη (άρθρο 6παρ. 1 Ν. 2920/2001). 

4.0 Γενικός Επιθεωρητής κατανέμει τις εντολές σε Επι¬ 
θεωρητή ή σε κλιμάκιο Επιθεωρητών ανάλογα με τη φύση 
της εξεταζόμενης υπόθεσης καιπαρακολουθείτην έγκαι¬ 
ρη εκτέλεσή τους. Με την εντολή καθορίζει το αντικεί¬ 
μενο της επιθεώρησης, του ελέγχου ή της έρευνας, την 
ελεγχόμενη υπηρεσία και το συγκεκριμένο χρόνο μέσα 
στον οποίο πρέπει να έχει περατωθεί ο έλεγχος με την 
υποβολή της έκθεσης (άρθρο 6 παρ. 2 Ν. 2920/2001). Αν 
διαπιστωθεί, ότι η φύση της προς έλεγχο υπόθεσης απαι¬ 
τεί μεγαλύτερο χρονικό διάστημα από αυτό που έχει ορι- 
σθεί, δίνεται παράταση με απόφαση του Γ ενικού Επιθεω¬ 
ρητή, που δεν μπορεί να υπερβαίνει τις τριάντα (30) ημέ¬ 
ρες. 

5. Οι Βοηθοί Γενικού Επιθεωρητή, ως προϊστάμενοι του 
τομέα ευθύνης τους, παρακολουθούν το έργο των Επιθε¬ 
ωρητών. 

6. Οι εντολές ελέγχου καταχωρίζονται σε «Ειδική Κατά¬ 
σταση Χρέωσης Εντολών Ελέγχου», που τηρείται στο 
Σ.Ε.Υ.Υ.Π., η οποία περιλαμβάνει τον αριθμό πρωτοκόλ¬ 
λου της εντολής, το ονοματεπώνυμο του Επιθεωρητή ή το 
κλιμάκιο των Επιθεωρητών, την ελεγχόμενη υπηρεσία, 
την προθεσμία ελέγχου, την ημερομηνία παραλαβής της 
εντολής, καθώς και τις ημερομηνίες υποβολής της πορι- 
σματικής έκθεσης, γνωστοποίησης του πορίσματος 
στους καθύλην αρμόδιους Υπουργούς και στις ελεγχόμε¬ 
νες υπηρεσίες και γνωστοποίησης από αυτές των ενερ¬ 
γειών στις οποίες προέβησαν. Στην περίπτωση τακτικών 
ελέγχων οι εντολές ελέγχου κοινοποιούνται και στις ελεγ¬ 
χόμενες υπηρεσίες. 

Άρθρο 5 

Ελεγκτική Διαδικασία 

1. Μετά την εντολή ανάθεσης ελεγκτικού έργου, οι 
αρμόδιοι Επιθεωρητές, για την εκπλήρωση του έργου 
τους, μπορούν να επισκέπτονται την υπηρεσία όπου γίνε¬ 
ται ο έλεγχος και να μελετούν επί τόπου την προς εξέτα¬ 
ση υπόθεση. Στις επιτόπιες επιθεωρήσεις, ο Επιθεωρη¬ 
τής μπορεί να ζητήσει την παρουσία του προϊσταμένου 
της ελεγχόμενης υπηρεσίας ή του νόμιμου αναπληρωτή 
του (άρθρο 6παρ. 4 Ν. 2920/2001). 

2. Κατά τη διάρκεια της επιθεώρησης και του ελέγχου, 
οι Επιθεωρητές μπορούν να ζητούν από αρμοδίους υπαλ¬ 
λήλους ή μέλη διοίκησης της ελεγχόμενης υπηρεσίας 
πληροφορίες, έγγραφα ή άλλα στοιχεία, τα οποία κρίνουν 
κρίσιμα για το σχηματισμό της κρίσης τους, να συζητούν 
μαζί τους και να ζητούν εξηγήσεις ή απόψεις για θέματα 
που απαιτούν ενδεχομένως ιδιαίτερη εξέταση και διευ¬ 
κρίνιση. 

Επίσης, οι Επιθεωρητές έχουν δικαίωμα πρόσβασης, 
στους φακέλους των ελεγχόμενων υπηρεσιών, συμπερι¬ 
λαμβανομένων και των απορρήτων, εκτός εάν τα απόρ¬ 
ρητα αυτά αφορούν ζητήματα εξωτερικής πολιτικής, 
εθνικής άμυνας και κρατικής ασφάλειας (άρθρο 6 παρ. 5 
εδ.α'Ν. 2920/2001). 

3. Κατά την άσκηση των καθηκόντων τους, οι Επιθεω¬ 
ρητές οφείλουν να είναι εχέμυθοι και να διαφυλάσσουντα 
διάφορα επαγγελματικά και άλλα απόρρητα, που περιήλ¬ 
θαν με οποιοδήποτε τρόπο σε γνώση τους. Δικαίωμα ανα¬ 
κοινώσεων για ό,τι αφορά το Σώμα και το έργο του δεν 
έχουν οι Επιθεωρητές (άρθρο 6 παρ.6 Ν. 2920/2001). 

4. Οι υπηρεσίες που υπάγονται στην ελεγκτική αρμο¬ 
διότητα του Σ.Ε.Υ.Υ.Π. οφείλουν να διευκολύνουν με κά¬ 
θε τρόπο το έργο των Επιθεωρητών και να παρέχουν όλα 


τα απαραίτητα έγγραφα, πληροφορίες ή κάθε άλλο επι- 
βοηθητικό για τον έλεγχο στοιχείο. Όλα τα αιτούμενα 
στοιχεία τίθενται υποχρεωτικά στη διάθεση των Επιθεω¬ 
ρητών (άρθρο 6 παρ. 5 εδ.β' Ν. 2920/2001). 

5. Η άρνηση χορήγησης των παραπάνω ζητούμενων 
πληροφοριών ή στοιχείων, καθώς και η σκόπιμη απόκρυ¬ 
ψη στοιχείων ή πληροφοριών ή η χορήγηση εν γνώσει 
ανακριβών ή αναληθών στοιχείων και γενικά η παρακώλυ¬ 
ση και παραπλάνηση του έργου των Επιθεωρητών, πέρα 
από ενδεχόμενες ποινικές ευθύνες, συνιστά αυτοτελές 
πειθαρχικό παράπτωμα, για το οποίο ο πειθαρχικός δικα¬ 
στής μπορεί να επιβάλλει μία από τις ποινές που προβλέ- 
πονταιστο άρθρο 109 του Ν. 2683/1999 (ΦΕΚ 19/Ά) (άρ¬ 
θρο 6 παρ. 5 εδ. γ' Ν. 2920/2001). 

Οι ελεγχόμενες υπηρεσίες δεν μπορούν να προβάλ¬ 
λουν το απόρρητο έναντι των Επιθεωρητών, πέραν των 
προβλεπομένων στις διατάξεις του άρθρου 6 παρ. 5 εδ. α' 
Ν. 2920/2001. 

6. Η ανάθεση άλλων καθηκόντων στους Επιθεωρητές 
κατά τη διάρκεια της ελεγκτικής θητείας τους δεν επιτρέ¬ 
πεται. 

Άρθρο 6 

Εκθέσεις Ελέγχου 

1. Μετά το πέρας της επιθεώρησης, του ελέγχου ή της 
έρευνας, ο αρμόδιος Επιθεωρητής συντάσσει τεκμηριω¬ 
μένη έκθεση, την οποία υποβάλλει στο Γενικό Επιθεωρη¬ 
τή. Αν η έκθεση κριθεί από το Γενικό Επιθεωρητή ως μη 
τεκμηριωμένη, αναπέμπεται στον αρμόδιο Επιθεωρητή 
για την τεκμηρίωσή της. 

Στην έκθεση περιλαμβάνεται η περιγραφή της υπόθε¬ 
σης, η αποτύπωση της υφιστάμενης κατάστασης, τα στοι¬ 
χεία που έχουν υποβληθεί ή έχουν χρησιμοποιηθεί, οι 
ενέργειες που έγιναν για την εξέταση της υπόθεσης, οι 
διαπιστώσεις, τα συμπεράσματα και οι προτάσεις. Οι 
προτάσεις περιλαμβάνουν συγκεκριμένες και εφικτές λύ¬ 
σεις, επιση μαίνονται αυτές που κατά προτεραιότητα πρέ¬ 
πει να υλοποιηθούν και αναλύονται οι θετικές επιπτώσεις 
τους στον υπό έλεγχο φορέα ή τη συγκεκριμένη υπηρε¬ 
σία. 

Επίσης ο Επιθεωρητής μπορεί να προτείνει, εφόσον το 
κρίνει απαραίτητο, τη βελτίωση ή αναμόρφωση του 
ισχύοντος θεσμικού πλαισίου οργάνωσης και λειτουρ¬ 
γίας της υπηρεσίας, σύμφωνα με τις ανάγκες της μέγι- 
στης δυνατής απόδοσης και τη λήψη κάθε πρόσφορου 
μέτρου για την περιστολή των λειτουργικών δαπανών και 
τη μείωση του κόστους των παρεχόμενων υπηρεσιών. 

Ο αρμόδιος Επιθεωρητής, πριν από την οριστικοποίηση 
των προτάσεών του, γνωστοποιεί, εγγράφως, τις παρα¬ 
τηρήσεις του στην ελεγχόμενη υπηρεσία και παρέχει 
προθεσμίατουλάχιστοντριών (3) ημερών για τη διατύπω¬ 
ση τυχόν αντιθέτων απόψεων, τις οποίες εντάσσει στην 
έκθεση ελέγχου (άρθρο 6παρ. 10 Ν. 2920/2001). 

2. Στην περίπτωση που διερευνάται ομοειδές θέμα από 
περισσότερους Επιθεωρητές σε διαφορετικές υπηρε¬ 
σίες, πρέπει να γίνεται σύνθεση σε μία των επιμέρους εκ¬ 
θέσεων. Την ευθύνη της σύνθεσης έχει Επιθεωρητής ή 
κλιμάκιο Επιθεωρητών, που ορίζεται από το Γενικό Επι¬ 
θεωρητή του Σώματος και συντονιστή τον Βοηθό Γενικό 
Επιθεωρητή που έχει ορισθεί υπεύθυνος τομέα. 

3. Καταγράφονται σε ειδικό κεφάλαιο της έκθεσης δια¬ 
πιστώσεις του Επιθεωρητή σχετικές με πράξεις, παρα¬ 
λείψεις ή συμπεριφορά λειτουργού, υπαλλήλου ή μέλους 

διοίκησης της ελεγχόμενης υπηρεσίας που δύναται να 
επισύρουν διοικητικές ή ποινικές κυρώσεις. Οι διαπιστώ¬ 
σεις συνοδεύονται με πρόταση: α) για τη διεξαγωγή ένορ¬ 
κης διοικητικής εξέτασης (Ε.Δ.Ε.), αν υπάρχουν σοβαρές 
υπόνοιες για τη διάπραξη πειθαρχικού αδικήματος, β) για 
την άσκηση πειθαρχικής δίωξης κατά του υπαιτίου, αν 
υφίστανται τουλάχιστον αποχρώσες ενδείξεις για την 
ευθύνη του, γ) για τη λήψη άλλων μέτρων, αν ο υπαίτιος 
δεν υπόκειται σε πειθαρχικό έλεγχο, δ) την αποστολή της 
έκθεσης στην αρμόδια εισαγγελική αρχή, αν τα πραγμα¬ 
τικά περιστατικά στοιχειοθετούν αξιόποινες πράξεις ή αν 
προκύπτουν αποχρώσες ενδείξεις για τέλεση αξιόποινης 
πράξης. 

Στις παραπάνω περιπτώσεις, η έκθεση του Επιθεωρητή 
διαβιβάζεται από το Γ ενικό Επιθεωρητή στο αρμόδιο όρ¬ 
γανο για την άσκηση πειθαρχικού ελέγχου ή στον αρμό¬ 
διο εισαγγελέα. Σε κάθε περίπτωση, ο Γ ενικός Επιθεωρη¬ 
τής μπορεί να προκαλέσει αυτεπαγγέλτως διενέργεια 
ένορκης διοικητικής εξέτασης (Ε.Δ.Ε.), μετά από καταγ¬ 
γελίες ή σε περιπτώσεις κατά τις οποίες διαπιστώνει πρά¬ 
ξεις, παραλείψεις ή παραβάσεις, που συνιστούν, κατά την 
άποψή του, πειθαρχικά παραπτώματα. Η άσκηση πειθαρ¬ 
χικής δίωξης και η ενέργεια ένορκης διοικητικής εξέτα¬ 
σης αποτελούν δέσμια διοικητική ενέργεια για τα αρμό¬ 
δια όργανα. Η ένορκη διοικητική εξέταση (Ε.Δ.Ε.) ενερ- 
γείται από Επιθεωρητή του Σ.Ε.Υ.Υ.Π., που προτείνεται 
από το Γενικό Επιθεωρητή ή από μόνιμο δημόσιο υπάλ¬ 
ληλο με βαθμό τουλάχιστον Διευθυντή ή προϊστάμενο δι¬ 
εύθυνσης του Υπουργείου, της Περιφέρειας ή της Νο¬ 
μαρχιακής Αυτοδιοίκησης, στην οποία υπάγεται ή από 
την οποία εποπτεύεται η ελεγχόμενη υπηρεσία ή από κοι¬ 
νού από έναν Επιθεωρητή του Σ.Ε.Υ.Υ.Π. και ένα μόνιμο 
δημόσιο υπάλληλο της ελεγχόμενης υπηρεσίας ή του 
εποπτεύοντος αυτήν Υπουργείου ή Περιφέρειας ή Νο¬ 
μαρχιακής Αυτοδιοίκησης (άρθρο 6παρ. 9 Ν. 2920/2001). 

Άρθρο 7 

Υποβολή Εκθέσεων - Υλοποίηση προτάσεων 

1. Οι εκθέσεις των Επιθεωρητών υποβάλλονται στο Γ ε¬ 
νικό Επιθεωρητή, ο οποίος τις γνωστοποιεί στον Υπουργό 
Υγείας και Πρόνοιας και στις υπηρεσίες που έγινε η επι¬ 
θεώρηση, ο έλεγχος ή η έρευνα. Αντίτυπο της έκθεσης 
αποστέλλεται στη Γενική Διεύθυνση Οικονομικής Επιθε¬ 
ώρησης του Υπουργείου Οικονομικών ή στον Εθνικό Ορ¬ 
γανισμό Φαρμάκων όταν αναφέρεται σε θέματα αρμοδιό- 
τητάςτους (άρθροθπαρ. 10 Ν. 2920/2001). 

2. Ο Γ ενικός Επιθεωρητής μπορεί να θέτει στις ελεχθεί- 
σες υπηρεσίες προθεσμίες υλοποίησης των προτάσεων 
του πορίσματος, ανάλογα με τη φύση του προς έλεγχο 
θέματος. 

3. Οι Επιθεωρητές έχουν την υποχρέωση να παρακο¬ 
λουθούν τις ενέργειες των ελεγχθεισών υπηρεσιών και να 
συντάσσουν συμπληρωματική έκθεση σχετικά με την 
υλοποίηση ή μη αποδοχή των προτάσεών τους. 

4. Οι υπηρεσίες υποχρεούνται, το ταχύτερο δυνατόν 
από τη γνωστοποίηση σ’ αυτές των εκθέσεων Επιθεωρη¬ 
τών και σε κάθε περίπτωση εντός των ανωτέρω προθε¬ 
σμιών που έχουν ταχθεί, να αναφέρουν στο Γ ενικό Επιθε¬ 
ωρητή και στον Υπουργό Υγείας και Πρόνοιας τις ενέρ¬ 
γειες στις οποίες προέβησαν για την εφαρμογή των 
προτάσεων της έκθεσης (άρθροθπαρ. 11 εδ. α'Ν. 2920/ 
2001 ). 


Άρθρο 8 

Γ ενικός Επιθεωρητής Σ.Ε.Υ.Υ.Π. 

1. Ο Γενικός Επιθεωρητής διοικεί το Σώμα Επιθεωρη¬ 
τών Υπηρεσιών Υγείας και Πρόνοιας (Σ.Ε.Υ.Υ.Π.) και 
προΐσταται των Επιθεωρητών (άρθρο 5 Ν. 2920/2001). 
Ειδικότερα, ο Γ ενικός Επιθεωρητής έχει τις παρακάτω 
αρμοδιότητες: 

α) Κατευθύνει τη δράση του Σώματος για την καλύτερη 
εκπλήρωση της αποστολής του. 

β) Ασκεί εποπτεία και έλεγχο στο Σώμα και αξιολογεί 
το επιτελούμενο από αυτό έργο. 

γ) Καταρτίζει το πρόγραμμα ελεγκτικής δράσης του 
Σώματος. 

δ) Απευθύνει στους Επιθεωρητές τις εντολές επιθεώ¬ 
ρησης, ελέγχου και έρευνας. 

ε) Εκδίδει γενικές οδηγίες για την οργάνωση της ελε¬ 
γκτικής διαδικασίας του Σώματος και την εύρυθμη λει¬ 
τουργία του. 

στ) Συντάσσει την ετήσια έκθεση πεπραγμένων του Σώ¬ 
ματος. 

ζ) Είναι πειθαρχικός προϊστάμενος των Επιθεωρητών 
και μπορεί να επιβάλλει ποινή επίπληξης ή προστίμου 
έως και το ήμισυ των μηνιαίων αποδοχών. 

η) Αξιολογεί τους Επιθεωρητές, σύμφωνα με τις εκά- 
στοτε ισχύουσες διατάξεις. 

θ) Επιλέγει τους Βοηθούς Γενικούς Επιθεωρητές τους 
οποίους τοποθετεί ως προϊσταμένους και συντονιστές 
των τομέων. 

ι) Ορίζει τον αναπληρωτή του, ο οποίος τον αναπληρώ¬ 
νει, όταν αυτός απουσιάζει ή κωλύεται για οποιοδήποτε 
λόγο. 

ια) Μεταβιβάζει με αποφάσεις του στους Βοηθούς Γ ενι¬ 
κούς Επιθεωρητές την άσκηση ορισμένων αρμοδιοτήτων 
του ή την εξουσία να υπογράφουν με εντολή του διάφορα 
έγγραφα. 

ιβ) Εισηγείται στον Υπουργό Υγείας και Πρόνοιας τη 
λήψη συγκεκριμένων μέτρων για την υλοποίηση των 
προτάσεων που περιλαμβάνονται στις εκθέσεις των Επι¬ 
θεωρητών. 

Άρθρο 9 

Αρμοδιότητες Βοηθών Γ ενικού Επιθεωρητή 

Οι Βοηθοί Γενικού Επιθεωρητή έχουν τις παρακάτω 
αρμοδιότητες: 

α) Συντονίζουν τη δράση του τομέα ευθύνης τους. 

β) Παρακολουθούν την πορεία των υποθέσεων του το¬ 
μέα τους και ενημερώνουν τον Γενικό Επιθεωρητή του 
Σώματος. 

γ) Συντάσσουν ειδική ετήσια έκθεση αξιολόγησης για 
το συνολικό έργο κάθε επιθεωρητή του τομέα ευθύνης 
τους. 

δ) Ασκούν τις αρμοδιότητες που τους ανατίθενται από 
το Γενικό Επιθεωρητή. 

Άρθρο 10 

Διοικητική Υποστήριξη 

Στο Σώμα Επιθεωρητών Υπηρεσιών Υγείας και Πρό¬ 
νοιας παρέχεται γραμματειακή υποστήριξη από τη Διεύ¬ 
θυνση Γραμματείας του Σ.Ε.Υ.Υ.Π., που συστήθηκε με 
το άρθρο 8 του Ν. 2920/2001 και οργανώθηκε με την 
αριθ. ΔΥ(3-4)α/Γ.Π. οικ. 16496/12-10-2001 απόφαση του 
Υπουργού Υγείας και Πρόνοιας (ΦΕΚ 1372/Β'). 

Στον Υπουργό Υγείας και Πρόνοιας αναθέτουμε τη δη¬ 
μοσίευση του παρόντος Διατάγματος. 

Αθήνα, 4 Οκτωβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΓΕΙΑΣ ΚΑΙ ΠΡΟΝΟΙΑΣ 

Σ. ΜΠΕΝΟΣ Κ. ΣΤΕΦΑΝΗΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 279 

Τροποποίηση και συμπλήρωση διατάξεων του Π.Δ. 101/ 
1995 «Κανονισμός ενδιαιτήσεως και καθορισμού αρι¬ 
θμού επιβατών των επιβατηγών πλοίων» (ΦΕΚ 61/Α'). 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2 παρ. 1,36 παρ. 1 εδάφια 
β' και γ', και 2 του Ν.Δ. 187/73 «περί Κώδικος Δημοσίου 
Ναυτικού Δικαίου» (ΦΕΚ 261/Α'). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και κυβερνητικά όργανα» (ΦΕΚ 137/Α), όπως 
προστέθηκε με το άρθρο 27 του Ν. 2081/1992 (ΦΕΚ 
154/Α') και τροποποιήθηκε με το άρθρο 1 παρ. 2α του Ν. 
2469/1997 (ΦΕΚ38/Α'). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

4. Τις 355/13-9-2001 και 359/10-4-2002 γνωμοδοτήσεις 
του Συμβουλίου Εμπορικού Ναυτικού. 

5. Την 468/12-8-2002 γνωμοδότηση του Συμβουλίου 
της Επικράτειας, μετά από πρόταση του Υπουργού Εμπο¬ 
ρικής Ναυτιλίας, αποφασίζουμε: 

Άρθρο 1 

Η κατηγορία πλόωνΒ'του άρθρου 3του Π.Δ. 101/1995, 
τροποποιείται ως ακολούθως: 

«Κατηγορία Β': δρομολογιακοί πλόες συνολικής δια¬ 
δρομής άνω των 120 ν.μ. (χωρίς ενδιάμεσες προσεγγί¬ 
σεις), ή 180 ν.μ. με ενδιάμεσες προσεγγίσεις ή 220 ν.μ. 
όταν το πλοίο προσεγγίζει κατά την διάρκεια του πλου 
τουλάχιστον 5 λιμένες, συμπεριλαμβανομένων και των 
λιμένων αφετηρίας και προορισμού και μέχρι 600 ν.μ.». 

Άρθρο 2 

Στο Άρθρο 4 του Π.Δ. 101/1995, προστίθεται πέμπτη 
παράγραφος, η οποία έχει ως ακολούθως: 

«5. Για τα επιβατηγό πλοία που εκτελούν τακτικούς δρο- 
μολογιακούς πλόες μεταξύ ελληνικών λιμένων σύμφωνα 
με τις διατάξεις του Ν. 2932/2001 (ΦΕΚ 145/Α ), ο μέγι¬ 
στος επιτρεπόμενος αριθμός για την διακεκριμένη θέση 
καθορίζεται σε ποσοστό 70% επί του συνολικού αρι¬ 
θμού επιβατών. Στα επιβατηγό πλοία τα οποία κατά την 
1/11/2002, ημερομηνία έναρξης δρομολόγησης Ε/Γ 
πλοίων σύμφωνα με τις διατάξεις του Ν. 2932/2001, δεν 
πληρούν την απαίτηση αυτή, παρέχεται προθεσμία προ¬ 
σαρμογής μέχρι την πρώτη ετήσια επιθεώρησή τους, που 
διενεργείται μετά την ως άνω ημερομηνία, υπό την προϋ¬ 
πόθεση ότι για το χρονικό διάστημα μέχρι την ετήσια επι¬ 
θεώρησή τους, οι πλοιοκτήτριες εταιρείες τους εκδίδουν 


εισιτήρια οικονομικής θέσης σε ποσοστό τουλάχιστον 
30% επί του συνολικού αριθμού επιβατών χειμώνος - θέ¬ 
ρους των εν λόγω πλοίων, ανεξαρτήτως του γεγονότος 
ότι αριθμός έκτων επιβατών αυτών θα ενδιαιτάται σε χώ¬ 
ρους διακεκριμένης θέσης των πλοίων». 

Άρθρο 3 

Η παράγραφος 2 του άρθρου 22 του Π.Δ. 101/1995, 
αντικαθίσταται ως ακολούθως: 

«2. α) Σε πλοία τα οποία εκτελούν πλόες κατηγοριών Α' 
ή Β', πρέπει να διατίθεται για κάθε επιβάτη οικονομικής 
θέσεως χειμώνος άνευ κλίνης, τουλάχιστον ένα κάθισμα 
αεροπορικού τύπου με μοχλό κινήσεως ερεισινώτου. Ει¬ 
δικά σε πλοία τα οποία εκτελούν πλόες κατηγορίας Β', 
επιτρέπεται να διατίθεται για τους επιβάτες οικονομικής 
θέσεως χειμώνος και κάθισμα αεροπορικού τύπου χωρίς 
μοχλό κινήσεως ερεισινώτου ή ατομικό επενδεδυμένο 
ανάκλιντρο (πολυθρόνα) ολικού πλάτους τουλάχιστον 
0,70 μ. ή πολυθέσιο επενδεδυμένο ανάκλιντρο με αναλο¬ 
γία δύο θέσεων ανά επιβάτη και μήκους τουλάχιστον 0,90 
μέτρων. 

β) Τα καθίσματα αεροπορικού τύπου (Κ.Α.Τ.) τα οποία 
τοποθετούνται, μετά την δημοσίευση και ισχύ του παρό¬ 
ντος διατάγματος, σε πλοία εκτελούντα πλόες κατηγο¬ 
ριών Α'ή Β', θαπληρούν, εκτός από τις προδιαγραφές της 
προηγουμένης παραγράφου και τις ακόλουθες προϋπο¬ 
θέσεις: 

ί) ελάχιστο εμβαδόν ανά Κ.Α.Τ. 1,17 τετραγωνικά μέτρα, 
ϋ) διάταξη των καθισμάτων σε ελάχιστη ισαπόσταση απ’ 
αλλήλων (βήμα) 0,90 μέτρων, σε σειρές διαμορφωμένες 
κατά τρόπον, ώστε κανείς επιβάτης να μην απαιτείται να 
υπερκεράσει πέραν των δύο καθισμάτων (Κ.Α.Τ.) για να 
φθάσει σε διάδρομο διαφυγής ελάχιστου καθαρού πλά¬ 
τους 0,90 μέτρων, 

ίϋ) ύπαρξη μεταξύ των συστοιχιών των σειρών, διαδρό¬ 
μων πλάτους τουλάχιστον 0,90 μέτρων, 
ίν) ύπαρξη στον ευρύτερο χώρο των Κ.Α.Τ., ειδικά δια¬ 
μορφωμένων με ράφια ή ενθέμια, χώρων αποσκευών. 

γ) Πλοία τα οποία εκτελούν πλόες κατηγοριών Α' ή Β', 
δύνανται να εγκαθιστούν στην οικονομική θέση χειμώνος 
και ειδικά καθίσματα αεροπορικού τύπου, παρέχοντα 
στους επιβάτες ηυξημένες ευκολίες και ανέσεις (Κ.Α.Τ./ 
νΐΡ), σε ποσοστό μέχρι είκοσι τοις εκατό (20%) επί του 
αριθμού των επιβατών οικονομικής θέσεως χειμώνος, 
υπό τις ακόλουθες προϋποθέσεις: 

ί) Ο χώρος εγκαταστάσεως τους πρέπει να έχει εμβα¬ 
δόν τουλάχιστον 1,80 μέτρων ανά επιβάτη, να είναι ανε¬ 
ξάρτητος άλλων θέσεων και να περιέχει κατά μέγιστον 
75 Κ.Α.Τ.-νίΡ. 

ϋ) Κάθε Κ.Α.Τ.-νίΡ να έχει ελάχιστο πλάτος 0,50 μ. 
ίϋ) Η απόσταση μεταξύ των Κ.Α.Τ.Ά/ΙΡ, πρέπει να είναι τέ¬ 
τοια ώστε να παρέχεται δυνατότητα,αφενός κλίσεως του 
ερεισινώτου μέχρις εξήντα μοιρών (60°) από την κατα- 
κόρυφο και αφετέρου,πλήρους αναπτύξεως του διατιθε- 
μένου απ’ αυτά (Κ.Α.Τ/νίΡ) πτυσσομένου υποποδίου, 
ίν) Να τοποθετούνται μέχρι 2 Κ.Α.Τ.Ά/ΙΡ ανά σειρά, 
ν) Μεταξύ των συστοιχιώντων σειρώντων Κ.Α.Τ.Ά/ΙΡ, να 
υπάρχουν διάδρομοι πλάτους τουλάχιστον 0,70 μ. και 
ανά δύο συστοιχίες διάδρομοι πλάτους τουλάχιστον 0,90 
μέτρων, 

νί) Μεταξύ των Κ.Α.Τ.Α/ΙΡ να υπάρχουν τραπεζάκια 
(ανακλινόμενα ή μη) ή διάκενο για την τοποθέτησή τους, 
προς τοποθέτηση αναψυκτικών, εδεσμάτων κ.λπ. 

νϋ) Στον χώρο παραμονής να υπάρχουν επαρκείς χώροι 
αποσκευών, διαμορφωμένοι με ράφια, ή ενθέμια». 

Άρθρο 4 

Στο άρθρο 22 του Π.Δ. 101/1995, προστίθεται παρά¬ 
γραφος 9, η οποία έχει ως ακολούθως: 

«9. Τα διατιθέμενα προς χρήση των επιβατών οικονομι¬ 
κής θέσεως, μη αεροπορικού τύπου, καθίσματα και ανά¬ 
κλιντρα, εφ’ όσον ευρίσκονται εγκατεστημένα σε κλει¬ 
στούς χώρους, πρέπει να είναι στερεός κατασκευής, 
επαρκούς πλάτους και βάθους (τουλάχιστον 0,40 επί 
0,40 μέτρων), με πλάτη ύψους τουλάχιστον 0,40 μέτρων 
και να παρέχουν επαρκή άνεση σε σχέση και με την συ¬ 
νολική διάρκεια του πλου, να είναι δε επενδεδυμένα με 
καλαίσθητη ταπετσαρία ή ύφασμα ή κατασκευασμένα 


από άλλο υλικό εξαιρουμένων των πλαστικών καθισμά¬ 
των ελαφρού τύπου». 

Άρθρο 5 

Η ισχύς του παρόντος διατάγματος αρχίζει ένα μήνα 
μετά τη δημοσίευσή του στην Εφημερίδα της Κυβερνή- 
σεως. 

Στον Υπουργό Εμπορικής Ναυτιλίας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 30 Σεπτεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

ΓΙΩΡΓΟΣ ΑΝΩΜΕΡΙΤΗΣ 






4644 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Π * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΙ.ςτ 

θ-ΙΤΙ3ίΙ: \Λ/θΐ3ΙΤΙ33ΐθΓ @ θί.ςτ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιγο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 βυΓΟ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΙΌ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓηθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































